Da Weibersbach entspringt östli vo Daxberg im Milchgrund beim Froschmaul. A Tei vom Weibersbachs speist zamm mid da Quej vom Schäfersgrund, den im Joar 2000 earichtn Milchgrundweiher. Da Oblauf vo diesm Weiher mindt wieda in an Weibersbach. Er valafft am Osthong vom Glasberg Richtung Nordostn, werd vo weitan Quejn gspeist und eareicht Schimborn. Duat fliaßt da Weibersbach zwischn de Haisa entlong, untaqueat de Stootsstroß 2305 und valafft zua „oidn Mui“. Da Weibersbach mindt duat untahoib vo da Feldkahl in oan linkn Oam vo da Kahl.